Trisuli slėnis

Trisuli slėnis – kalnų slėnis Aukštuosiuose Himalajuose, pavadintas dėl per jį tekančios Trisuli upės, kuri yra vienas iš septynių svarbiausių Gandakio intakų. Slėnis yra Nepale (Rasuvos rajone) ir Kinijoje (Tibete), įsiterpęs tarp Ganešo (vakaruose) ir Langtango (rytuose) himalių (kalnagūbrių, sudarančių Aukštuosius Himalajus).

Slėnis priklauso Langtango nacionaliniam parkui.

 Gyventojai 

Senieji slėnio gyventojai yra kjerungai, kurių kalba labai artima tibetiečių kalbai. Jie išpažįsta Tibeto budizmą, Boną. Kultūriškai artimi tibetiečiams ir kitoms gretimoms Aukštųjų Himalajų tautoms, priskiriami bhotijų grupei. Kinijos pusėje gyvenantys kjerungai priskiriami tibetiečių tautybei.

Kategorija:Nepalo geografija
Kategorija:Aukštųjų Himalajų slėniai